OpenLLM-France/wikimedia huggingface dataset:
# Isoperla tripartita

Isoperla tripartita és una espècie d'insecte plecòpter pertanyent a la família dels perlòdids present a Europa: Albània, Àustria, Bulgària, Eslovàquia, Alemanya, Grècia, Hongria, Romania, Txèquia i els territoris de l'antiga República Federal Socialista de Iugoslàvia. En el seu estadi immadur és aquàtic i viu a l'aigua dolça, mentre que com a adult és terrestre i volador.

## Subespècies

* Isoperla tripartita obliqua (Zwick, 1978) Grècia, Montenegro i Macedònia del Nord
* Isoperla tripartita recta (Zwick, 1978) Grècia
* Isoperla tripartita tripartita (Illies, 1954) Europa

## Referències

* ↑ Global Species (anglès)
* ↑ Il'ja Krno, 2003. Stoneflies (Plecoptera) of the Gidra River Basin (Malé Karpaty Mts., Slovakia). Acta Zoologica Universitatis Comenianae. Vol. 45: 53-67
* ↑ Súpis Druhov Vodných Bezstavovcov (Makroevertebrát) Slovenska (Invertebrats aquàtics (macroinvertebrats) Eslovàquia) (eslovac)
* ↑ Kis, B., 1974: Plecoptera. Fauna Republicii Socialiste România. Insecta Vol. VIII, fascicula, 7. Edit. Academiei Republicii Socialiste România, Bucarest
* ↑ Sivec, I., 1980: Plecoptera. Catalogus Faunae Jugoslaviae III/6, 1–30.
* ↑ Popijac, A., Crveni popis obalcara (Plecoptera) Hrvatske. Drzavni zavod za zastitu prirode, Zagreb. (Llista Vermella de perles (Plecoptera) de Croàcia. Institut Estatal per a la Protecció de la Natura, Zagreb) 2008: (anglès)
* ↑ GBIF (anglès)
* 1 2 3 4 Plecoptera Species File (Version 1.1/4.0) (anglès)
* ↑ Perlodidae Species Listing (anglès)
* ↑ Catalogue of Life (anglès)
* ↑ uBio (anglès)
* 1 2 3 Catalogue of Life (anglès)
* ↑ Zwick, P., 1978. Mitt. Schweiz. ent. Ges. 51(2-3):230.
* ↑ Catalogue of Life (anglès)
* ↑ uBio (anglès)
* ↑ GBIF (anglès)
* ↑ Global Species Arxivat 2016-03-03 a Wayback Machine. (anglès)
* ↑ Illies, 1954. Öesterr. zool. Z. 5((1/2)):118, 122.
* ↑ Catalogue of Life (anglès)
* ↑ Global Species Arxivat 2016-03-03 a Wayback Machine. (anglès)

## Enllaços externs

* PESI (anglès)
# Spirit Lake

«Spirit Lake» té aquests significats:
* Spirit Lake (Idaho), població dels Estats Units a l'estat d'Idaho
* Spirit Lake (Iowa), població dels Estats Units a l'estat d'Iowa
* Tribu Spirit Lake, tribu reconeguda federalment dels pobles sisseton i wahpeton de la nació dakota que compta amb una reserva al centre-est de Dakota del Nord
# Mare de Déu del Solà

La Mare de Déu del Solà o Mare de Déu del Solà d'Espills, és un santuari en part troglodític a prop i al sud del poble d'Espills, al terme municipal de Tremp, dins de l'antic terme de Sapeira. L'església fou construïda pels monjos del monestir empordanès de Sant Pere de Roda, instal·lats a Tercui a les acaballes del segle xi, tot i que mantingué sempre dins de les terres preteses pel monestir de Lavaix. És d'una sola nau coberta amb volta de canó, amb absis semicircular a llevant. Tot molt senzill, no té elements ornamentals. L'aparell és molt irregular, cosa que fa veure una obra rural tardana, del segle xii, però molt conservadora, arquitectònicament.

## Bibliografia

* ADELL I GISBERT, Joan-Albert i BOIX I POCIELLO, Jordi, "Mare de Déu del Solà d'Espills", a El Pallars. Barcelona, Enciclopèdia Catalana, 1993 (Catalunya romànica, XV). ISBN 84-7739-566-7
* BELLMUNT I FIGUERAS, Joan. "Espills". Dins Pallars Jussà, II. Lleida: Pagès Editors, 1997 (Fets, costums i llegendes, 32). ISBN 84-7935-406-2
* BOIX, Jordi. "La Terreta. Sapeira", a El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0
* GAVÍN, Josep M. Pallars Jussà. Barcelona: Arxiu Gavín, 1981 (Inventari d'esglésies,8). ISBN 84-85180-25-9
* MADOZ, Pascual. Diccionario geográfico-estadístico-histórico de España y sus posesiones de Ultramar. Madrid: Establecimiento Literario-Tipográfico, 1845. Edició facsímil Articles sobre El Principat de Catalunya, Andorra i zona de parla catalana del Regne d'Aragó al <<Diccionario geográfico-estadístico-histórico de España y sus posesiones de Ultramar>> de Pascual Madoz. V. 1. Barcelona: Curial, 1985. ISBN 84-7256-256-5
* ROCAFORT, Ceferí. "Sapeyra", a Geografia general de Catalunya dirigida per Francesch Carreras y Candi. Provincia de Lleyda. Barcelona: Establiment Editorial d'Albert Martín, després del 1900.

## Enllaços externs

* Institut Cartogràfic de Catalunya
# Germandat de Sacerdots Operaris Diocesans

La Germandat de Sacerdots Operaris Diocesans del Sagrat Cor de Jesús (en llatí: Sodalitas Sacerdotum Operariorum Dioecesanorum Sacro Corde Iesu i en castellà Hermandad de Sacerdotes Operarios Diocesanos del Corazón de Jesús) és un institut secular masculí de dret pontifici, els membres del qual posposen al seu nom les sigles S.O.D.

## Història

La societat va ser fundada el 29 de gener de 1883 a Tortosa pel sacerdot Manuel Domingo i Sol (1836–1909). L'objectiu era fomentar les vocacions eclesiàstiques i dirigir els col·legis instituïts amb aquest objectiu pel fundador. A més, van dirigir, cridats pels bisbes, alguns seminaris diocesans (els de València, Múrcia o Oriola, per exemple).
L'institut va ser erigit pel bisbe tortosí l'1 de gener de 1886 i va obtenir el decretum laudis l'1 d'agost de 1898, essent aprovat per la Santa Seu el 19 de març de 1927 com a societat de vida apostòlica, on els seus membres vivien en comunitat però sense fer vots. Van començar llavors l'expansió, primer per Espanya, i després a Mèxic, Uruguai, Argentina i el Perú.
El 23 de març de 1935 es transformà en institut secular, essent novament aprovat per la Santa Seu el 19 de març del 1952: des de llavors, l'institut a començar a gestionar també centres d'orientació vocacional.

## Activitat i difusió

L'objectiu de l'institut és fomentar, ajudar i guiar les vocacions eclesiàstiques i religioses, l'educació dels joves i els seminaristes, i la propagació de la devoció al Sagrat Cor de Jesús.
Els membres de la fraternitat són uns 250 i són presents a Espanya, Itàlia, Alemanya, Argentina, Mèxic, Veneçuela, Estats Units, Zàmbia i Zimbàbue.

## Notes

* ↑ «Dónde estamos». Arxivat de l'original el 2008-06-16. [Consulta: 24 gener 2010].

## Bibliografia

* Annuario Pontificio per l'anno 2007. Vaticano: Libreria Editrice Vaticana, 2007. ISBN 978-88-209-7908-9.
* Lloc web oficial de l'institut

## Vegeu també

* Col·legi de Sant Josep (Tortosa)
* Convent dels Josepets (Alcanar)
# Isaias Matiaba

Isaias Matiaba (grec: Ησαΐας Ματιάμπα) (25 de maig del 1983 a Ioànnina, Grècia) és un cantant i compositor grec. En 2010 va col·laborar a la canció Egoista de Tamta.

## Discografia

* (2003) - ΛΟΓΙΑ ΠΟΥ ΔΕΝ ΞΕΧΑΣΑ (Paraules que no vaig oblidar)
* (2004) - TON KOΣΜΟ ΚΟΙΤΑΖΩ (Miro el món)
* (2008) - ΣΕ ΜΙΣΩ (T'odio)
* (2009) - ΘΑ ΠΕΡΙΜΕΝΩ (Esperaré)

## Referències

* ↑ www.otenet.gr Τάμτα & Ησαΐας Ματιάμπα - Egoista (grec)

## Enllaços externs

* www.matiaba.gr Arxivat 2010-03-10 a Wayback Machine. Pàgina web oficial.
# Előd

Előd fou un dels set caps tribals hongaresos que mobilitzaren el poble hongarès el segle x des d'Àsia cap a Europa.
Előd fou cap de la tribu hongaresa dels Nyék i un dels set líders tribals hongaresos, juntament amb Huba, Tas, Töhötöm, Ond i Kond amb el comandament del Príncep Álmos. Előd va participar amb el seu fill Szabolcs en l'ocupació de la conca dels Carpats el 895 amb el Árpád, fill del ja mort Álmos. Előd va arribar-hi conduint el seu grup d'hongaresos a la serralada de Vértes (a la regió est de l'actual Hongria), on va esdevenir senyor d'aquelles terres. Segons la tradició, la família de Csák prové d'Előd.
# Amintes

Amintes o Amintas és el nom dels següents personatges:
# Àlvar XII del Congo

Alvaro XII va ser awenekongo (governant titular) del regne del Congo del 1788 al 1791. Després de la mort sobtada, potser com a conseqüència d'un emmetzinament, del rei Alfons V del Congo, sembla que es va apoderar del tron Àlvar XII de la facció Kinlaza del sud. Va desaparèixer abans de 1793, mort o expulsat del poder per un competidor i els seus successors van estar vinculats a diferents Kanda sense cap ordre particular de successió.

## Referències

* ↑ (anglès) John K. Thorton « Mbanza Kongo/Sao Salvador Kongo's Holy City » dans: David M. Andreson & Richard Rathbone Africa's Uban Past James Currey Ltd Oxford ISBN 9780852557617 p. 73-78.
# Pembroke Pines

Pembroke Pines és una població dels Estats Units a l'estat de Florida. Segons el cens del 2007 tenia 146.828 habitants.

## Demografia

Segons el cens del 2000, Pembroke Pines tenia 137.427 habitants, 51.989 habitatges, i 36.860 famílies. La densitat de població era de 1.605,5 habitants/km².
Dels 51.989 habitatges en un 36,2% hi vivien nens de menys de 18 anys, en un 56,4% hi vivien parelles casades, en un 11,1% dones solteres, i en un 29,1% no eren unitats familiars. En el 24,1% dels habitatges hi vivien persones soles el 12,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,13.
Per edats la població es repartia de la següent manera: un 25,6% tenia menys de 18 anys, un 6,4% entre 18 i 24, un 33,5% entre 25 i 44, un 19,3% de 45 a 60 i un 15,2% 65 anys o més.
L'edat mediana era de 36 anys. Per cada 100 dones de 18 o més anys hi havia 81,8 homes.
La renda mediana per habitatge era de 52.629 $ i la renda mediana per família de 61.480 $. Els homes tenien una renda mediana de 45.129 $ mentre que les dones 32.531 $. La renda per capita de la població era de 23.843 $. Entorn del 3,9% de les famílies i el 5,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Pembroke Pines». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Pembroke Pines». American Fact Finder. Oficina del Cens dels Estats Units, 12-01-2010.
# Maria Teresa d'Àustria-Este (comtessa de Chambord)

Maria Teresa d'Àustria-Este, comtessa de Chambord (Mòdena 1817 - Gorizia 1885). Arxiduquessa d'Àustria i princesa d'Hongria, Bohèmia i Mòdena, amb el doble tractament d'altesa reial i imperial. Es casà amb el cap de la casa reial dels Borbó.
Nascuda a Mòdena, capital del Ducat de Mòdena, el dia 14 de juliol de 1817, essent filla del duc Francesc IV de Mòdena i de la princesa Maria Beatriu de Savoia. Maria Teresa era neta per via paterna del duc Ferran III de Mòdena i de la princesa Maria Beatriu d'Este; mentre que per via materna ho era del rei Víctor Manuel I de Sardenya i de l'arxiduquessa Maria Teresa d'Àustria-Este.
El dia 7 de novembre de 1846 contragué matrimoni per poders a la ciutat de Mòdena amb el príncep Enric de Borbó, comte de Chambord. La parella ratificà el seu matrimoni amb un servei religiós a la ciutat de Brück el dia 16 de novembre de 1846. Enric era fill del príncep Carles Ferran de França i de la princesa Maria Carolina de Borbó-Dues Sicílies.
La parella no tingué descendència i amb la mort d'Enric de Borbó l'any 1883 s'acabà la línia primogènita dels reis de França.
# Em dic Julia Ross

Em dic Julia Ross (títol original en anglès: My Name Is Julia Ross) és una pel·lícula estatunidenca dirigida per Joseph H. Lewis i estrenada el 1945. Ha estat doblada al català.

## Argument

Una agència busca una dona, sense família i sense lligam sentimental, per a un lloc de secretària. Julia Ross, que respon a aquests criteris, es presenta. Coneix Mrs Hughes i el seu fill. De seguida, l'assumpte és arreglat i la directora de l'agència ofereix té a tot el món. Però la tassa de la jove conté un poderós narcòtic. Quan es desperta, Julia Ross es troba en una de les cambres de la casa dels Hughes, una aliança al dit... A partir d'aquest instant, la seva vida passarà a un al·lucinant malson.

## Repartiment

* Nina Foch: Julia Ross
* Dame May Whitty: Mrs Hughes
* George Macready: Ralph Hughes
* Roland Varno: Dennis Bruce
* Anita Sharp-Bolster: Sparkes
* Doris Lloyd: Mrs. Mackie
* Joy Harrington: Bertha
* Queenie Leonard: Alice
* Leonard Mudie: Peters

## Comentaris

Em dic Julia Ross és un dels èxits de Joseph H. Lewis, d'altra banda autor de destacables pel·lícules negres, com The Big Combo o El dimoni de les armes.
En la línia d'obres com Rebecca d'Alfred Hitchcock, Gaslight de George Cukor o Experiment perillós de Jacques Tourneur, aquesta pel·lícula les supera per l'originalitat del seu guió, que deixa estupefacte. El personatge de Ralph Hughes, interpretat per George Macready, el físic i la interpretació del qual s'ajusten magníficament, fa feredat. Pel que fa a Nina Foch i Dame May Whitty, les seves actuacions afegeixen a la força d'una obra que no es pot oblidar.

## Referències

* ↑ esadir.cat. Em dic Julia Ross. esadir.cat.
* ↑ «My name is Julia Ross». The New York Times.
# Amintes (escriptor)

Amintes o Amintas (grec antic: Ἀμύντας, llatí: Amyntas) fou un escriptor grec del segle iv aC que va escriure una obra titulada Σταθμοί, que és un relat de les diferents parades d'Alexandre el Gran durant la seva expedició a les terres de l'Índia, a la que possiblement el va acompanyar. L'obra no s'ha conservat, però per les referències que se'n fan, sembla que contenia molta informació històrica.

## Referències

* ↑ Amyntas a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 156
# Àlvar X de Kibangu

Álvaro X Nimi a Mvemba Água Rosada va ser governador de Kibangu i Água Rosada i un dels dos principals pretendents Kinlaza al tron del regne del Congo durant la guerra civil del Congo, juntament amb el rei de Lemba. Va governar al regne de Kibangu de 1688 a 1695.
Durant el regnat de l'anterior rei de Kibangu, Álvaro i el seu germà van liderar una facció que no estava satisfeta amb el seu govern. Van aconseguir enderrocar Manuel Afonso de Kibangu en 1688 i Álvaro va prendre el tron. Durant el seu regnat, el rei va poder mantenir les forces dels altres dos reclamants al regne del Congo a la vora. El rei va ser el primer reclamant de la guerra civil del Congo per ser de la casa Água Rosada on hi havia un pare de cadascuna de les cases principals de Kinlaza i Kimpanzu. Aquesta no era una casa reial en el moment del domini d'Álvaro, i només després de la seva mort en 1695, quan el seu successor, Pedro IV, la va formar com aa casa per acabar amb la guerra civil i reformar el Regne del Congo.

## Referències

* ↑ «Kingdoms of Africa - Angola / Kongo Kingdom». [Consulta: 16 desembre 2020].
* ↑ Thornton, John K: "The Kongolese Saint Anthony: Dona Beatriz Kimpa Vita and the Antonian Movement, 1684-1706", page 20. Cambridge University, 1998
# Pemfèrids

Pempheridae és una família de peixos de l'ordre dels perciformes.

## Gèneres

Hi ha 26 espècies dividides en dos gèneres:
* Gènere Parapriacanthus
** Parapriacanthus dispar (Herre, 1935).
** Parapriacanthus elongatus (McCulloch, 1911).
** Parapriacanthus marei Fourmanoir, 1971.
** Parapriacanthus ransonneti Steindachner, 1870.
* Gènere Pempheris
** Pempheris adspersa Griffin, 1927.
** Pempheris adusta Bleeker, 1877.
** Pempheris affinis McCulloch, 1911.
** Pempheris analis Waite, 1910.
** Pempheris compressa (White, 1790).
** Pempheris japonica Döderlein, 1883.
** Pempheris klunzingeri McCulloch, 1911.
** Pempheris mangula Cuvier, 1829.
** Pempheris molucca Cuvier, 1829.
** Pempheris multiradiata Klunzinger, 1880.
** Pempheris nyctereutes Jordan & Evermann, 1902.
** Pempheris ornata Mooi & Jubb, 1996.
** Pempheris otaitensis Cuvier, 1831.
** Pempheris oualensis Cuvier, 1831.
** Pempheris poeyi Bean, 1885.
** Pempheris rapa Mooi, 1998.
** Pempheris schomburgkii Müller & Troschel, 1848.
** Pempheris schreineri Miranda-Ribeiro, 1915.
** Pempheris schwenkii Bleeker, 1855.
** Pempheris vanicolensis Cuvier, 1831.
** Pempheris xanthoptera Tominaga, 1963.
** Pempheris ypsilychnus Mooi & Jubb, 1996.

## Referències

* ↑ Fishbase - Pempheridae
# María Cumplido

María Cumplido Cabello (Còrdova, 25 d'abril de 1992) és una matemàtica i investigadora espanyola que el 2020 va ser guardonada amb el Premi de Recerca Matemàtica Vicent Caselles de la Reial Societat Matemàtica Espanyola.

## Trajectòria

Cumplido va néixer al barri de Santa Rosa-Valdeolleros de Córdoba. Es va graduar en Matemàtiques a la Universitat de Sevilla, cursant un any de la carrera a la Universitat Pierre i Marie Curie de París. Va realitzar el màster en Matemàtica Avançada a la Universitat de Sevilla i va obtenir una Beca de Col·laboració del Ministeri d'Educació al Departament de Àlgebra d'aquesta universitat.
Es va doctorar per la Universitat de Sevilla i la Universitat de Rennes, sent reconeguda per la seva tesi. Cumplido va ser investigadora postdoctoral a la Universitat de Borgonya a Dijon i va realitzar un mes d'estada de recerca a Oaxaca, a Mèxic. L'octubre de 2019 es va convertir en investigadora postdoctoral a la Universitat Heriot-Watt d'Edimburg, on resideix actualment. Mai ha exercit a Espanya.
Ha centrat la seva recerca en el camp de la teoria geomètrica de grups, aconseguint generalitzar resultats de caràcter geomètric i topològic sobre grups de trenes en el context algebraic dels grups d'Artin-Tits de tipus esfèric, resolent un problema matemàtic que portava 20 anys sense solució. Aquest camp d'investigació és potencialment aplicable en criptografia i sistemes de seguretat informàtica.

## Reconeixements

En 2018 va obtenir el segon premi de la Fundació Rennes 1 a la millor tesi en Matemàtiques i Ciències i Tecnologies de la informació i comunicació.
El 2020 va ser reconeguda amb uns dels Premis de Recerca Matemàtica Vicent Caselles de la Reial Societat Matemàtica Espanyola i la Fundació BBVA, un dels guardons més prestigiosos en investigació matemàtica d'Espanya i en el qual es van premiar a cinc joves matemàtics, com Judit Muñoz Matute o Ujué Etayo. Cumplido va ser la tercera matemàtica de l'Institut de Matemàtiques Sevillana (IMUS) en aconseguir-ho, després de Vanessa Guerrero i Marithania Silvero.

## Referències

* 1 2 3 4 «Una joven cordobesa resuelve un problema matemático de hace 20 años. María Cumplido, que ahora trabaja en Edimburgo, es galardonada con uno de los prestigiosos premios de Matemáticas Vicent Caselles». La Vanguardia, 16-07-2020 [Consulta: 18 juliol 2020].
* ↑ «Los Premios Vicent Caselles de la RSME y Fundación BBVA reconocen la excelencia investigadora de 6 jóvenes matemáticos». Europa Press, 07-07-2020 [Consulta: 18 juliol 2020].
* 1 2 Aumente, Carmen «Nunca he trabajado en España porque no he podido». Diario de Córdoba, 06-07-2020 [Consulta: 18 juliol 2020].
* 1 2 Paz Díaz, Mari «María Cumplido, de las playas de Isla Cristina a obtener el segundo premio a la mejor tesis en Matemáticas de la fundación francesa de Rennes». Huelva Buenas Noticias, 07-08-2019 [Consulta: 18 juliol 2020].
* ↑ «María Cumplido, la científica que resolvió un problema matemático planteado en el 2000. Su trabajo se aplicará en la seguridad informática». Marca, 16-07-2020 [Consulta: 18 juliol 2020].
# Torta del Casar

La torta del Casar és un formatge elaborat amb llet crua d'ovella de les races merina i entrefina. La coagulació de la llet es realitza amb quall vegetal procedent del card (Cynara cardunculus) i té un període de maduració mínim de 60 dies. S'elabora a les comarques de Llanos de Cáceres, Sierra de Fuentes i Montánchez, localitzades a la província de Càceres (Extremadura) i constituïdes per 36 municipis.
Des de l'any 2003 gaudeix del reconeixement de la Unió Europea com a Denominació d'Origen Protegida (DOP).

## Referències

* ↑ Registre a la base de dades DOOR, Comissió Europea.

## Enllaços externs

* Consell Regulador de la Denominació d'Origen Protegida Torta del Casar
# Walhain

Walhain (en való Walin) és un municipi belga del Brabant Való a la regió valona. Comprèn les localitats de Walhain-Saint-Paul, Nil-Saint-Vincent-Saint-Martin, Nil-Pierreux, Lerinnes i Tourinnes-Saint-Lambert. L'1 de gener del 2024 tenia 7.598 habitants.

## Referències

* ↑ «BEVOLKINGSCIJFERS PER PROVINCIE EN PER GEMEENTE OP 1 JANUARI 2024 / CHIFFRES DE LA POPULATION PAR PROVINCE ET PAR COMMUNE, A LA DATE DU 1er JANVIER 2024» (en francès i neerlandès). Ministeri d'Interior de Bèlgica, 27-01-2024. [Consulta: 21 setembre 2024].
# Elżbieta Bieńkowska

Elżbieta Ewa Bieńkowska (Katowice, 4 de febrer de 1964) és una política polonesa, pertanyent al partit Plataforma Cívica. Ha estat ministra de Desenvolupament Regional de Polònia, ministra d'Infraestructures i Desenvolupament i Viceprimera ministra amb Donald Tusk. Des de és comissària europea de Mercat Interior, Indústria, Emprenedoria i PIMES.

## Biografia

Bieńkowska es va graduar en Filologia Oriental en 1989 a la Universitat Jagellònica de Cracòvia. També posseeix un postgrau de l'Escola Nacional Polonesa de l'Administració Pública i un MBA per l'Escola d'Economia de Varsòvia.

## Trajectòria

Va iniciar la seva carrera en l'administració pública a l'ajuntament de Katowice, i en 1999 va ser nomenada màxima responsable d'àrea d'Economia municipal. Posteriorment va ser designada com a Directora de Desenvolupament Regional al Voivodat de Silèsia, on va adquirir prestigi com a gestora de fons europeus.
Després de ser triada senadora el 2007, va ser nomenada ministra de Desenvolupament Regional en el primer gabinet del primer ministre Donald Tusk, càrrec que va ostentar des del 16 de novembre de 2007 fins al 27 de novembre de 2013.
En 2013 va assumir el ministeri de nova creació d'Infraestructures i Desenvolupament i va ser nomenada Viceprimera ministra.
Al setembre de 2014 va deixar aquests càrrecs per formar part de la Comissió Europea per designació del nou president, Jean-Claude Juncker. L'1 de novembre de 2014 va prendre possessió del seu càrrec com a comissària europea de Mercat Interior, Indústria, Emprenedoria i PIMES a la Comissió Juncker.

## Referències

* ↑ «Candidates for Ministers [BIOs]». [Consulta: 25 abril 2015].
* 1 2 3 «Elżbieta Bieńkowska». Ministry of Regional Development of the Republic of Poland. Arxivat de l'original el 2009-11-18. [Consulta: 28 novembre 2017].
* ↑ «Tusk acomete "profunda reestructuración" del equipo de gobierno polaco». eldiario.es, 20-11-2013. [Consulta: 6 desembre 2014].

## Enllaços externs

* Eurocomisaria Bieńkowska ((anglès))
* Fitxa de senadora ((polonès))
# Palacio Pereda

Palacio Pereda és una antiga mansió localitzada a la Plaça Carlos Pellegrini, al principi de l'Avinguda Alvear, a Buenos Aires. Localitzada al número 1130 del Carrer Arroyo, va ser construïda per al metge i hisendat Celedonio Tomàs Pereda (1860-1941) i la seva muller Maria Justina Girat, membre d'una família de grans terratinents, i és actualment la residència de l'Ambaixador de Brasil a Buenos Aires i seu de l'Espai Cultural de l'Ambaixada.
El notable conjunt urbà format pel Palau i els seus voltants reflecteixen, com pocs llocs a Buenos Aires, la forta influència exercida per l'arquitectura francesa a l'Argentina, especialment durant les primeres dècades del segle xx. Col·laboren per reforçar la tonalitat parisenca del lloc el traçat irregular dels carrers del sector i la indubtable imatge francesa de diverses residències particulars, imponents i d'admirable disseny.